NG Kerk neem finale besluit oor gays | Maroela Media
NG Kerk neem finale besluit oor gays
Die NG Kerk het Vrydag die finale besluit oor sy beleid oor verhoudings tussen mense van dieselfde geslag aangekondig.
Die 16de Algemene Sinode van die NG Kerk het vandeesweek vergader om die kerk se finale beleid ten opsigte van homoseksuele verhoudings en die huwelik te vestig. Die kerk het Vrydag in 'n verklaring aangekondig dat alle hetero- en homoseksuele mense wat in 'n verhouding van persoonlike geloofsgehoorsaamheid aan die Here leef, ten volle mag deelneem aan al die voorregte en gebruike van die kerk.
Die kerk sal egter slegs 'n wetlike verbintenis tussen 'n man en 'n vrou as 'n huwelik beskou. Volgens die kerk se besluit sal daar wel erkenning verleen word aan die status van burgerlike verbintenisse tussen mense van dieselfde geslag. Predikante "wat hul weg oopsien", kan hierdie verbintenisse bevestig.
Die kerk erken ook dat daar verskillende standpunte oor verhoudings en burgerlike verbintenisse tussen twee persone van dieselfde geslag is en het weer kerkrade se reg bevestig om hieroor hul eie standpunte en praktyke te formuleer en te reël. Die Sinode het ook versoek dat verskille oor homoseksualiteit binne gemeentes "in die gees van Christelike liefde" hanteer word.
"Die Algemene Sinode bied hierdie besluite oor selfdegeslagverhoudings aan met nederigheid ná 'n ernstige soektog en as die beste toepassing van die boodskap van die Bybel soos ons dit tans verstaan," het die kerk in 'n verklaring gesê. "Die Algemene Sinode versoek lidmate, gemeentes en kerkvergaderings om weereens op 'n selfstandige soekproses na die toepassing van die boodskap van die Bybel hieroor te gaan."
Die kerk het aangedui hoewel dit die finale verklaring van die kerk se amptelike beleid is, sal daar nog klein veranderings aangebring word om die standpunt te verfyn.
SAUK gaan grondwethof toe oor omstrede bedryfshoof
Waarskuwing: Hittegolf stuit huisrowers nie
Snaaks dat gay mense alle voorregte mag gebruik in die NG kerk, maar toe ek 18 jaar terug 'n buite egtelike seun gehad het het die NG kerk geweier om hom te doop, wil dit bynoem ek was 'n lidmaat van die kerk, van kleintyd af. Waar trek mens die lyn….
NG Kerk. Waarheen is julle oppad??
Ja nee kyk, gays soek hulle eie spesiale regte.
Bybeltyd – gestenig.
Dis snaaks hoe die geloof aangepas word met die jare, en alles net eenvoudig aanvaar word.
Volgens Mark. 7:21-22; Rom. 1:24-31; 13:13; 1 Kor. 6:9-10; Gal. 5:19-21; Kol. 3:5-9; 1 Tim. 1:9-10 en 21:8 spreek o.a seksuele sonde (heter- en homoseksuele) aan. Verder: Gen. 9:20-27; 19:4-11; Lev. 18:22, 20:13; Rigt. 19:22-25; Eseg. 16:50; 18:12; 33:26; Rom. 1; 1 Kor. 6:9 en 1 Tim1 1:10; 2 Pet. 2:7 en Judas 7 spreek die sonde van homoseksualiteit direk aan. Iemand wat homself n kind van God noem KAN NIE in sonde volhard en 'n Christelike lewe lei nie. As jy dit bely in berou, moet jy dit laat staan, anders is jou berou en belydenis vals. Die kerk… Lees meer »
| sien reaksie (18)
Hier trek jy nie meer die streep nie Cheryl. Dis tog duidelik. Sonde is maar reg. Al se die Bybel jy gaan hel toe. Solank hulle net reg lyk vir die wat in elk geval kan bekostig om n eie kerk te stig verloor maar die kudde. Breek af wat Afrikaans ruik. Om sal elders gaan waar die smalpad nog saak maak. Tot by God.